5.2.1 Першы этап – збор заявак (з 9:00 15 кастрычніка 2018 г. да 24:00 11 лістапада 2018 г.), падчас якога Ўдзельнікі Конкурсу запаўняюць анкету, выбіраюць кірунак Конкурсу, пазначаюць тэму і расказваюць, чаму хочуць прыняць удзел у Конкурсе. Па выніках першага этапу з 12 па 16 лістапада 2018 г. журы Конкурсу праводзіць ацэнку анкет Удзельнікаў і прымае рашэнне аб іх допуску да ўдзелу ў Конкурсе. 16 лістапада 2018 г. спісы Ўдзельнікаў размяшчаюцца на афіцыйным сайце Ініцыятара. У перыяд з 16 лістапада па 21 лістапада 2018 г. да ведама ўстаноў агульнай сярэдняй адукацыі даводзіцца інфармацыя аб Удзельніках, якія дапушчаныя да ўдзелу ў Конкурсе. У кожнай вобласці і ў г. Мінску выбіраецца па адной школе, навучэнцы якой падалі найбольшую колькасць заявак. Пры роўнай колькасці заявак ад некалькіх школ аднаго рэгіёну выбіраецца тая школа, навучэнцы якой падалі заяўкі раней. Кожная з 7 школ атрымлівае ад кампаніі-Ініцыятара мультымедыйную ВК-панэль для правядзення трансляцый інтэрактыўнага адукацыйнага ТБ-кантэнту на другім (навучальным) этапе Конкурсу;